
Kære medlem

Åbent medlemsmøde og inspirationsdag
Fortælling mellem kunst og pædagogik
Vi glæder os til at se vores medlemmer søndag den 25. oktober kl. 13 – 17. Det foregår på Forsøgsstationen, Sønder Boulevard 81, 1720 København V.
Der vil være oplæg af Mads Rostgaard Andersen, Hanne Kirk og Jesper la Cour.
Tilmelding på SMS til Jesper la Cour 26929841. Tag gerne en ven med! Gratis adgang.

Læs om aktiveter i FISK på vores nyopdaterede hjemmeside https://fortaellingiskolen.dk/ 
Her ligger blandt meget andet godt henvisninger til og referater af videnskabelig dokumentation om mundtlighed og fortælling i skolen https://fortaellingiskolen.dk/videnskabelig-dokumentation/ 
Besøg også facebooksiden https://www.facebook.com/groups/139195734701895 

FISK-bestyrelsen arbejder videre med at udbrede kendskab til fortælling i skolen på forskellige måder. Der er meget at tage fat på, og det tager sin tid. Men det rykker! Vi arbejder blandt andet med kapacitetsopbygning blandt lærere i grundskolen, med at kunne formidle fortællere som gæstelærere i grundskolen og med at styrke fortællingens position i skolen gennem den offentlige debat. Vi har sendt indsigelser til fagudvalgene for folkeskolens nye fagmål. Vi deltager desuden i netværket Skole i Morgen.
FISK arbejder på, at den mundtlige fortælling skal blive en del af undervisningen i alle danske skoler. Både lærernes fortælling i fagene og elevernes fortælling. Vi arbejder på at skabe fællesskaber, lydhørhed og nysgerrighed i klasserne. Vi drømmer om, at alle børn skal opleve mundtlig fortælling og opleve fortælleglæde.
Venlige hilsener
Pia Sigmund og bestyrelsen i FISK https://fortaellingiskolen.dk/ny-bestyrelsen/ 

